Ndoto ya Amerika

Ndoto ya Amerika ni kitabu cha watoto kilichoandikwa na Ken Walibora. Ken Walibora alikuwa mwandishi maarufu wa Kenya ambaye alifanya kazi na kuandika zaidi ya vitabu ishirini na kushinda tuzo nyingi kwa kazi yake. Alishinda Tuzo ya Fasihi Jomo Kenyatta mara mbili kwa Ndoto ya Amerika mwaka wa 2003 na Kisasi Hapana mwaka wa 2009.

 Utangulizi 
Kitabu hiki kinaelezea  maisha ya Isaya Yano. Isaya ndiye mhusika mkuu wa kitabu. Kitabu hicho pia kinaonyesha maisha ya rafiki mkubwa wa Isaya, Madoa. Mandhari ya hadithi hii ni nchini Kenya. Isaya anaishi Sangura katika tarafa ya Cherangani, Wilayani Trans-Nzoia. Isaya na Madoa wote ni wavulana masikini wa mashambani ambao wana mama wabaya. Wanachotaka kufanya ni kupumzika na kutofanya kazi yoyote. Hawataki kuwa wakulima, hawataki kwenda shule, hawataki kufanya chochote lakini wanataka kujifurahisha. Walifurahi tu wakati wa likizo, mapumziko, mashindano ya michezo au sikukuu za kitaifa kwa maana hawakuwa na masomo.

 Maudhui 
Katika Ndoto ya Amerika kuna maudhui nyingi kama:
 Umaskini
 Chuki kwa nyumba yao
 Kutaka kuondoka/ Kutoroka
 Migogoro
 Ndoto
 Kifo
 Matumaini 
 Umuhimu wa kutii wazazi
 Umuhimu wa elimu 

Migogoro katika kitabu hiki inaonekana katika sura mbili za kwanza. Mama Isaya ni mtu mkali sana. Anaonyesha hisia zake kupitia migogoro. Unaweza kuona maudhui hii wakati Isaya analia na Mama Isaya anampiga kwa sababu alilia. Maudhui ya migogoro inaendelea wakati Isaya na Madoa wanakamatwa na polisi baadaye kwenye kitabu.

Kutoroka ni maudhui mkubwa pia. Tunaona Isaya na Madoa wanataka kutoroka makwao na kutoroka kenya.  Isaya kutaka kuota kuhusu Marekani ili kuweza kutoroka kiakili. Msitu kupitia kitabu hiki ni muhimu sana. Msitu unawakilisha matumaini mapya. Japokuwa msituni ni mahali panapotisha na penye hatari nyingi kama wanyama wakali na nyoka, ni mahali salama kwa Isaya na Madoa kutorokea. Isaya na Madoa wanataka kuondoka nyumbani na kuacha shule zao lakini Madoa pia anataka kuondoka Afrika. Madoa hata anasema kila mtu ana ndoto ya kuondoka na kwenda Marekani. 

Ndoto ni muhimu sana katika kitabu hiki. Maudhui hii inatuonyesha jinsi mtu anavyopaswa kujua namna kufikiri. Kuota Amerika kwenye kitabu ni kitu muhimu sana. Msomaji anajifunza kwamba kila mtu anakuwa na ndoto ya Amerika. Kuwa na ndoto hii kunaonyesha kuwa unataka mafanikio katika maisha yako. Hii huleta swali muhimu, je, ni lazima uondoke nyumbani kwako ili ufurahie maisha kweli?

 Wahusika 
 Isaya Yano
 Mama Isaya
 Madoa
 Mzee Zakayo Wekesa
 Rock Mwamba
 Hakimu

Marejeo
 https://www.goodreads.com/author/show/1268985.Ken_Walibora
 https://www.the-star.co.ke/news/2020-04-15-ken-walibora-life-and-times-of-renowned-author/

Tanbihi

Jamii:Vitabu
Jamii:Fasihi ya Kiswahili